pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปส. รับรางวัลนายกรัฐมนตรี “หน่วยงานสนับสนุนนโยบายรัฐยกเลิกใช้สำเนาเอกสารราชการ”
วันพฤหัสบดีที่ 31 ตุลาคม 2562
ปส. รับรางวัลนายกรัฐมนตรี “หน่วยงานสนับสนุนนโยบายรัฐยกเลิกใช้สําเนาเอกสารราชการ”
ปส. รับรางวัลนายกรัฐมนตรี “หน่วยงานสนับสนุนนโยบายรัฐยกเลิกใช้สําเนาเอกสารราชการ”
(30 ตุลาคม 2562) นางเพ็ญนภา กัญชนะ ผู้อํานวยการกองอนุญาตทางนิวเคลียร์และรังสี สํานักงานปรมาณูเพื่อสันติ (ปส.) ได้รับมอบหมายจาก นางสาววิไลวรรณ ตันจ้อย เลขาธิการสํานักงานปรมาณูเพื่อสันติ เข้ารับรางวัลการสนับสนุนนโยบายรัฐบาลตามโครงการยกเลิกสําเนาเอกสารราชการ จาก พลเอกประยุทธ์ จันทร์โอชา นายกรัฐมนตรี ในพิธีมอบรางวัลรัฐบาลดิจิทัล ในงาน “Digital Government Awards 2019” ณ ตึกสันติไมตรี ทําเนียบรัฐบาล
ปส. ภายใต้กระทรวงการอุดมศึกษาฯ (อว.) ได้รับคัดเลือกจากรัฐบาลเข้ารับรางวัลดังกล่าวในฐานะหน่วยงานยกเลิกการใช้สําเนาเอกสารราชการ ภายใต้นโยบายและกฎระเบียบของรัฐบาลดิจิทัล ด้านการบริการอิเล็กทรอนิกส์ของหน่วยงานภาครัฐ โดย ปส. ตอบรับนโยบายดังกล่าวและร่วมสนับสนุนพร้อมผลักดันการดําเนินงานให้ทุกหน่วยงานภายใน “งดเรียกรับสําเนาเอกสารราชการ” ในกิจกรรมทุกด้านอย่างเป็นรูปธรรม อาทิ การยื่นคําขอรับใบอนุญาตหรือขอต่อใบอนุญาตต่าง ๆ ณ จุดรับบริการ (One Stop Service) การสอบขึ้นทะเบียนเจ้าหน้าที่ความปลอดภัยทางรังสี (RSO) การสอบเทียบเครื่องมือวัดรังสี รวมทั้งการสอบบรรจุข้าราชการและพนักงานราชการของหน่วยงาน โดย ปส. ได้นําระบบฐานข้อมูลทะเบียนกลางด้วยระบบคอมพิวเตอร์ โดยวิธีบริการข้อมูลทางอิเล็กทรอนิกส์ (Counter Service) มาใช้เชื่อมโยงฐานข้อมูลบุคคลกับกรมการปกครอง และเชื่อมโยงฐานข้อมูลนิติบุคคลกับกรมพัฒนาธุรกิจการค้า เพื่ออํานวยความสะดวกและรองรับการให้บริการทุกด้านแก่ผู้ประกอบการและประชาชนที่มาติดต่อราชการกับ ปส. แทนการเรียกรับสําเนาบัตรประชาชนและสําเนาทะเบียนบ้าน ถือเป็นการลดขั้นตอนการกรอกข้อมูลและเอกสารจํานวนมาก ผู้รับบริการสามารถใช้เพียงบัตรประชาชนตัวจริงเพื่อนํามายืนยันและพิสูจน์ตัวตน โดยใช้โปรแกรมสําหรับอ่านข้อมูลบัตรประชาชน (Smart Card Reader) ทําให้ประชาชนได้รับบริการด้วยความสะดวก แม่นยํา รวดเร็ว และมีประสิทธิภาพ ถือเป็นการตอบสนองและร่วมขับเคลื่อนองค์กรสู่นโยบาย Thailand 4.0 และแผนการพัฒนาด้านดิจิทัล นําไปสู่การพัฒนาและยกระดับขีดความสามารถขององค์กรสู่รัฐบาลดิจิทัลอย่างแท้จริง
การมอบรางวัลการสนับสนุนนโยบายรัฐบาลตามโครงการยกเลิกสําเนาเอกสารราชการในครั้งนี้ เกิดขึ้นภายใต้การดําเนินงานของสํานักงานพัฒนารัฐบาลดิจิทัล (องค์การมหาชน) หรือ สพร. หน่วยงานในการกํากับดูแลของนายกรัฐมนตรี ซึ่งมีนายสมคิด จาตุศรีพิทักษ์ รองนายกรัฐมนตรี โดย สพร. ได้ดําเนินโครงการสํารวจระดับความพร้อมรัฐบาลดิจิทัลหน่วยงานภาครัฐของประเทศไทย ประจําปี 2562 โดยมีหน่วยงานเข้ารับการคัดเลือก จํานวนทั้งสิ้น 1,858 หน่วยงาน ประกอบด้วย หน่วยงานภาครัฐส่วนกลาง จํานวน 323 หน่วยงาน หน่วยงานภาครัฐส่วนภูมิภาค จํานวน 1,533 หน่วยงาน ครอบคลุมทั้งหมด 76 จังหวัด และองค์กรปกครองท้องถิ่นรูปแบบพิเศษ จํานวน 2 หน่วยงาน เพื่อเป็นฐานข้อมูลด้านการพัฒนารัฐบาลดิจิทัลของประเทศ และใช้เป็นข้อมูลประกอบการจัดทําแผนและนโยบายในการยกระดับพัฒนาหน่วยงานภาครัฐสู่รัฐบาลดิจิทัล ซึ่งในโอกาสนี้ ปส. ได้แสดงศักยภาพเป็นที่ประจักษ์ในการเป็นองค์กรที่มีความพร้อมนําเทคโนโลยีดิจิทัลมาใช้ในการดําเนินงานและนํามาซึ่งการได้รับรางวัลในครั้งนี้
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-คณะรัฐมนตรี เพิ่มงบประมาณสำหรับงานหลักประกันสุขภาพแห่งชาติ  เพิ่มสิทธิประโยชน์และการบริการสาธารณสุข
วันอังคารที่ 12 กุมภาพันธ์ 2562
คณะรัฐมนตรี เพิ่มงบประมาณสําหรับงานหลักประกันสุขภาพแห่งชาติ  เพิ่มสิทธิประโยชน์และการบริการสาธารณสุข
คณะรัฐมนตรี เพิ่มงบประมาณสําหรับงานหลักประกันสุขภาพแห่งชาติ  เพิ่มสิทธิประโยชน์และการบริการสาธารณสุข
วันนี้ (12 ก.พ. 62) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า
คณะรัฐมนตรี (ครม.) มีมติอนุมัติงบประมาณกองทุนหลักประกันสุขภาพแห่งชาติ ปีงบประมาณ 2563 ตามความเห็นของสํานักงบประมาณที่จํานวน 1.91 ล้านบาท โดยเป็นเงินเข้าสู่กองทุนหลักประกันสุขภาพแห่งชาติ 1.41 แสนล้านบาท โดยเป็นเม็ดเงินที่เข้ากองทุนหลักประกันสุขภาพแห่งชาติเพิ่มจากปี 2562 จํานวน 6,500 ล้านบาท
โดยมีงบบริการทางการแพทย์เหมาจ่ายรายหัว จํานวน 1.74 แสนล้านบาท ครอบคลุมค่าใช้จ่ายหน่วยบริการในส่วนเงินเดือน ค่าตอบแทนบุคลากรและค่าบริการสาธารณสุขในระดับท้องถิ่นหรือพื้นที่สําหรับประชาชนผู้มีสิทธิหลักประกันสุขภาพแห่งชาติ (บัตรทอง) จํานวน 48.26 ล้านคน คิดเป็นอัตราเหมาจ่ายรายหัว 3,600 บาทต่อประชากร บาท เพิ่มขึ้นจากปี 2562 เป็นจํานวน 173 บาท/ประชากรผู้มีสิทธิ์ นอกจากนี้ ยังเพิ่มงบประมาณบริการสาธารณสุขแก่ผู้ติดเชื้อเอชไอวี ผู้ป่วยเอดส์ ผู้ป่วยไตวายเรื้อรัง งบบริการบริการควบคุมป้องกันความรุนแรงโรงเรื้อรัง งบค่าบริการสาธารณสุขเพิ่มเติมสําหรับหน่วยบริการในพื้นที่กันดาร พื้นที่เสี่ยงภัย และพื้นที่ชายแดนภาคใต้ งบค่าบริการสาธารณสุขสําหรับผู้ป่วยติดบ้านติดเตียงในชุมชน และงบค่าบริการสาธารณสุขเพิ่มเติมบริการระดับปฐมภูมิที่มีแพทย์ประจําครอบครัว ด้วย
จากงบประมาณที่รัฐบาลสนับสนุนเพิ่มเติมในปีงบประมาณ 2563 โดยเฉพาะในส่วนงบเหมาจ่ายรายหัวจะนํามาสู่การพัฒนาระบบ เพิ่มการเข้าถึงการรักษาและบริการสาธารณสุขที่จําเป็นให้กับประชาชน ซึ่งที่ผ่านมาได้มีสิทธิประโยชน์ทั้งการสร้างเสริมสุขภาพและป้องกันโรค การรักษาผู้ป่วยนอก การรักษาผู้ป่วยใน ซึ่งในปีนี้ ได้มีสิทธิประโยชน์ที่ผ่านการพิจารณาและเตรียมเดินหน้าในปีงบประมาณ 2563 ได้แก่ การตรวจคัดกรองยีน HLA-B*1520 ก่อนเริ่มยา Carbamazepine เพื่อป้องกันการแพ้ยาชนิดรุนแรง, ปรับการคัดกรองมะเร็งลําไส้ใหญ่ในประชากร อายุ 50-70 ปี ให้มีความสะดวกมากขึ้น เพิ่มบริการผ่าตัดแบบวันเดียวกลับอีก 12 รายการ เพิ่มการผ่าตัดผ่านกล้องและอุปกรณ์ทันสมัยเพื่อให้กลับบ้านได้เร็วขึ้น เพิ่มยารักษาโรคอัลไซเมอร์ มะเร็งไทรอยด์ โรคที่เกิดจากการทําลายเส้นประสาท และเพิ่มสูตรยาต้านไวรัสเอดส์ที่ดื้อยา เพิ่มเครื่องตรวจติดตามค่าน้ําตาลในเลือดให้ผู้ป่วยเบาหวานเด็ก เพิ่มวัคซีนป้องกันโรคท้องร่วงในเด็ก และขยายสิทธิประโยชน์ปลูกถ่ายเซลล์ต้นกําเนิดเม็ดเลือดในกลุ่มผู้บริจาคที่ไม่ใช่ญาติ
ทั้งนี้ รองโฆษกประจําสํานักนายกรัฐมนตรีกล่าวว่า รัฐบาลเห็นถึงความสําคัญในการดูแลปัญหาสุขภาพของประชาชน และปรารถนาให้ประชาชนสามารถเข้าถึงการรักษาและบริการสาธารณสุขอย่างครอบคลุม มีคุณภาพและมาตรฐาน ให้การบริการทันต่อพัฒนาการของโรคร้ายต่างๆ ในปัจจุบันอีกด้วย
รัฐบาลไทย-ข่าวทำเนียบรัฐบาล-ก.แรงงาน พัฒนาศักยภาพเครือข่ายแรงงาน ป้องกัน ปราบปรามการทุจริตระดับพื้นที่
วันศุกร์ที่ 21 เมษายน 2560
ก.แรงงาน พัฒนาศักยภาพเครือข่ายแรงงาน ป้องกัน ปราบปรามการทุจริตระดับพื้นที่
แรงงาน จัดโครงการ พัฒนาศักยภาพเครือข่ายแรงงาน ด้านการป้องกันและปราบปราม  การทุจริตระดับพื้นที่ บูรณาการการทํางานระหว่างภาคราชการ และภาคประชาชน
หม่อมหลวงปุณฑริก สมิติ ปลัดกระทรวงแรงงาน เป็นประธานพิธีเปิด “โครงการ พัฒนาศักยภาพเครือข่ายแรงงาน ด้านการป้องกันและปราบปรามการทุจริตระดับพื้นที่” ณ ห้องศรีจันทร์บอลรูม ชั้น 4 โรงแรมเจริญธานี จังหวัดขอนแก่น วันนี้ (21 เม.ย. 60) โดยกล่าวว่า “ช่วงระยะเวลาที่ผ่านมา รัฐบาล มีความพยายามที่จะปรับปรุงพัฒนาและเสริมสร้างกลไกมาตรการด้านการป้องกันและปราบปรามการทุจริต แต่ทั้งนี้มาตรการการตรวจสอบการใช้อํานาจรัฐจากภาคประชาชนยังอยู่ในวงแคบ การมีส่วนร่วมของประชาชนในการป้องกันและปราบปรามการทุจริตยังไม่กระจายครอบคลุมในทุกภาคส่วน ประกอบกับการขับเคลื่อนนโยบายของภาครัฐเอง ยังขาดความต่อเนื่อง จําเป็นต้องเร่งรัดปรับปรุงให้เกิดประสิทธิผล ซึ่งปัจจุบันสังคมไทยมีความตื่นตัวต่อสภาพปัญหาการทุจริตคอร์รัปชั่นเป็นอย่างมาก การไม่ยอมรับการโกงและไม่ให้คนโกงมีที่ยืนในสังคม จึงเป็นเรื่องสําคัญและประชาชนให้ความสนใจ
ดังนั้น ภาคราชการจึงจําเป็นต้องพัฒนาการให้บริการ และสร้างมาตรฐานการให้บริการบนพื้นฐานของความโปร่งใส สามารถตอบปัญหาข้อสงสัยของผู้รับบริการทุกคนได้ พลเอก ศิริชัย ดิษฐกุล รัฐมนตรีว่าการกระทรวงแรงงาน ได้มอบนโยบายเกี่ยวกับการส่งเสริมการบริหารราชการแผ่นดินที่มีธรรมาภิบาล และการป้องกันปราบปรามการทุจริตและประพฤติมิชอบในภาครัฐ โดยนํามาตรการทางกฎหมาย การปลูกฝังค่านิยม คุณธรรม จริยธรรมและจิตสํานึกในการรักษาศักดิ์ศรีของความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบ ของเจ้าหน้าที่ในสังกัดกระทรวงแรงงานทุกระดับอย่างเคร่งครัด เพื่อให้เกิดการขับเคลื่อนการป้องกันการทุจริตทั้งในส่วนกลางและในระดับพื้นที่ กระทรวงแรงงานจึงขอความร่วมมือจากภาคประชาชน ในการตรวจสอบและเฝ้าระวังการทุจริต โดยที่เราไม่ได้มุ่งหวังที่จะใช้การลงโทษผู้กระทําผิดจากการทุจริตแต่เพียงอย่างเดียว ต้องดําเนินการควบคู่กับการสร้างจิตสํานึก เนื่องจากหากเกิดการทุจริตขึ้นแล้ว ย่อมนํามาซึ่งการสูญเสียงบประมาณ และล่าช้าในการสร้างความเจริญของประเทศ รวมทั้งความน่าเชื่อถือและเกียรติภูมิของชาติในสายตาต่างชาติอีกด้วย
กระทรวงแรงงานได้พัฒนาความร่วมมือและบูรณาการการทํางานระหว่างภาคราชการ และภาคประชาชน ซึ่งถือเป็นหัวใจในการตรวจสอบ การป้องกันและเฝ้าระวังการทุจริตในระดับพื้นที่ กระทรวงแรงงาน มุ่งหวังเป็นอย่างยิ่งที่จะได้ขยายเครือข่ายแรงงานต้านทุจริตไปให้ครบ ทุกจังหวัด ทุกพื้นที่ และได้เห็นความร่วมมือในการทํางานร่วมกันในการสร้างชาติ พัฒนาคนที่มีคุณธรรม เพื่อแก้ไขปัญหาการทุจริตคอร์รัปชั่นให้หมดไปจากสังคมไทย” ปลัดกระทรวงแรงงาน กล่าวในท้ายที่สุด
โครงการพัฒนาศักยภาพเครือข่ายแรงงาน ด้านการป้องกันและปราบปรามการทุจริตระดับพื้นที่ มีเป้าหมายเป็นอาสาสมัครแรงงาน จํานวน 21 จังหวัด ในพื้นที่ภาคตะวันออกเฉียงเหนือและจังหวัดลพบุรี จํานวน 800 คน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
21 เมษายน 2560
รัฐบาลไทย-ข่าวทำเนียบรัฐบาล-เปิดศูนย์คุ้มครอง "นักเรียน-นักศึกษา" ถูกล่วงละเมิดทางเพศ
วันศุกร์ที่ 31 กรกฎาคม 2563
เปิดศูนย์คุ้มครอง "นักเรียน-นักศึกษา" ถูกล่วงละเมิดทางเพศ
วันศุกร์ที่ 31 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดศูนย์คุ้มครองช่วยเหลือและแก้ไขปัญหานักเรียนนักศึกษา ที่ถูกล่วงละเมิดทางเพศ ในสถานศึกษาให้มีประสิทธิภาพ ดําเนินการด้วยความรวดเร็ว รอบคอบ และเด็ดขาด ครอบคลุมทั้งด้านการป้องกัน ปราบปราม คุ้มครองและช่วยเหลือเยียวยาอย่างเป็นธรรม และลงโทษขั้นเด็ดขาดกับครูและบุคลากรทางการศึกษาที่กระทําความผิดทั้งทางวินัยและอาญา สําหรับนักเรียนนักศึกษา พ่อแม่ผู้ปกครอง หรือประชาชนทั่วไปหากพบปัญหา หรือต้องการร้องเรียนปัญหาการล่วงละเมิดทางเพศในสถานศึกษา ติดต่อได้ที่ โทร. 0-2007-0001 หรือ สายด่วนการศึกษา 1579
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บก.พร้อมจัดประชุมสัมมนาการจัดซื้อจัดจ้างภาครัฐอาเซียน ครั้งที่ 2
วันจันทร์ที่ 13 พฤศจิกายน 2560
บก.พร้อมจัดประชุมสัมมนาการจัดซื้อจัดจ้างภาครัฐอาเซียน ครั้งที่ 2
กรมบัญชีกลางร่วมมือกับธนาคารโลก จัดประชุมสัมมนาด้านการจัดซื้อจัดจ้างภาครัฐระดับภูมิภาคอาเซียน ครั้งที่ 2 ภายใต้หัวข้อ “การสร้างมาตรฐานวิชาชีพด้านการจัดซื้อจัดจ้างภาครัฐ เพื่อผลลัพธ์แห่งการพัฒนาที่ยั่งยืน” ระหว่างวันที่ 15-16 พฤศจิกายน 2560
กรมบัญชีกลาง กระทรวงการคลัง ประสานความร่วมมือกับธนาคารโลก (World Bank) จะจัดประชุมสัมมนาด้านการจัดซื้อจัดจ้างภาครัฐระดับภูมิภาคอาเซียน ครั้งที่ 2 ภายใต้หัวข้อ “การสร้างมาตรฐานวิชาชีพด้านการจัดซื้อจัดจ้างภาครัฐ เพื่อผลลัพธ์แห่งการพัฒนาที่ยั่งยืน” ระหว่างวันที่ 15-16 พฤศจิกายน 2560 ณ โรงแรมอนันตรา ถนนราชดําริ กรุงเทพฯ โดยได้รับเกียรติจากนายอภิศักดิ์ ตันติวรวงศ์ รัฐมนตรีว่าการกระทรวงการคลัง เป็นประธานการประชุม ทั้งนี้ ในงานวันดังกล่าวจะมีการปาฐกถาพิเศษ เรื่อง “การสนับสนุนของธนาคารโลกในด้านวิชาชีพและการเพิ่มขีดความสามารถในการจัดซื้อจัดจ้าง ความสําเร็จ ความท้าทาย และแนวทางการดําเนินการ” รวมทั้งมีบรรยายพิเศษจากนางสาวชุณหจิต สังข์ใหม่ ที่ปรึกษาด้านพัฒนาระบบการเงินการคลัง กรมบัญชีกลาง เรื่อง “การปฏิรูปการจัดซื้อจัดจ้างและการสร้างมาตรฐานวิชาชีพด้านการจัดซื้อจัดจ้างภาครัฐของไทย” อีกด้วย
รัฐบาลไทย-ข่าวทำเนียบรัฐบาล-นายกรัฐมนตรี ให้กำลังใจเจ้าหน้าที่ พร้อมเร่งช่วยเหลือ เยียวยาผู้บาดเจ็บและครอบครัวผู้เสียชีวิต จากเหตุการณ์กราดยิง จังหวัดนครราชสีมา
วันอาทิตย์ที่ 9 กุมภาพันธ์ 2563
นายกรัฐมนตรี ให้กําลังใจเจ้าหน้าที่ พร้อมเร่งช่วยเหลือ เยียวยาผู้บาดเจ็บและครอบครัวผู้เสียชีวิต จากเหตุการณ์กราดยิง จังหวัดนครราชสีมา
นายกรัฐมนตรี ให้กําลังใจเจ้าหน้าที่ พร้อมเร่งช่วยเหลือ เยียวยาผู้บาดเจ็บและครอบครัวผู้เสียชีวิต จากเหตุการณ์กราดยิง จังหวัดนครราชสีมา
วันนี้ (9 กุมภาพันธ์ 2563) เวลา 14.00 น. ณ กองพลทหารม้าที่ 2 รักษาพระองค์ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังเดินทางกลับจากให้กําลังใจเจ้าหน้าที่และเยี่ยมผู้ประสบเหตุ สถานการณ์คนร้ายกราดยิง จังหวัดนครราชสีมา โดยระบุว่า ตนเองติดตามสถานการณ์อย่างใกล้ชิด และสั่งการให้ผู้บังคับบัญชาแต่ละหน่วยงานดูแลกันอย่างเต็มที่ ใช้มาตรการที่เหมาะสม ทํางานอย่างมีประสิทธิภาพ โดยคํานึงถึงการช่วยเหลือประชาชนให้ปลอดภัยเป็นสิ่งสําคัญที่สุด หลังจากนี้ จะเร่งรัดให้หน่วยงานที่เกี่ยวข้อง เข้ามาดูแลทั้งผู้สูญเสียและผู้ได้รับบาดเจ็บ ทั้งสิทธิประโยชน์ที่ผู้เสียชีวิตพึงจะได้รับ พร้อมให้กรมสุขภาพจิต เข้ามาดูแลครอบครัวและผู้ที่ได้รับบาดเจ็บ รวมทั้งผู้ที่สูญเสีย ในส่วนของเจ้าหน้าที่ที่เสียชีวิตจะมีการชดเชยตามสิทธิประโยชน์อย่างเป็นระบบ ตามระเบียบที่กําหนดไว้ ต่อไป
นายกรัฐมนตรียังขอบคุณเจ้าหน้าที่ทุกคน ทุกหน่วยงานที่ร่วมช่วยกันคลี่คลายสถานการณ์ รวมทั้งประชาชนที่ร่วมกันบริจาคโลหิต ถือว่าได้ทั้งบุญและกุศล เหตุการณ์นี้เป็นบทเรียนสําคัญ ซึ่งเราจะต้องร่วมมือแก้ไขปัญหาและเตรียมการให้พร้อม เมื่อเกิดเหตุการณ์สําคัญ ต้องทําเป็นขั้นตอน วางแผนอย่างระมัดระวัง แก้ไขปัญหาด้วยความรัก สามัคคี ความห่วงใย ซึ่งเป็นสิ่งสําคัญที่สุด ขอยืนยันว่ารัฐบาลจะดูแลช่วยเหลือประชาชนและแก้ไขทุกปัญหาที่เกิดขึ้น ในช่วงท้าย นายกรัฐมนตรียังฝากถึงการปฏิบัติหน้าที่ของสื่อมวลชน ให้ระมัดระวัง การรายงานภาพเหตุการณ์ต่างๆ ที่อาจจะส่งผลต่อการปฏิบัติงานของเจ้าหน้าที่
สําหรับเหตุการณ์ดังกล่าว มีผู้ได้รับบาดเจ็บ จํานวน 57 ราย และมีผู้เสียชีวิต เบื้องต้น 27 ราย รวมถึงผู้ก่อเหตุด้วย
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น เข้าเยี่ยมคาราวะนายกรัฐมนตรี
วันเสาร์ที่ 22 ตุลาคม 2559
รัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น เข้าเยี่ยมคาราวะนายกรัฐมนตรี
วันนี้ (9 ก.ย. 2559 ) เวลา 10.30 น. นายฮิโระชิเกะ เสะโค รัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น เข้าเยี่ยมคาราวะพลเอก ประยุทธ์ จันทร์โอชา นายกรัฐมนตรี
วันนี้ (9 ก.ย. 2559 ) เวลา 10.30 น. นายฮิโระชิเกะ เสะโค รัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น เข้าเยี่ยมคาราวะพลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ทําเนียบรัฐบาล ภายหลังการหารือ พลตรี วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปผลการหารือดังนี้
นายกรัฐมนตรีแสดงความยินดีที่รัฐมนตรีว่าการกระทรวงเศรษฐกิจ ฯ ได้รับแต่งตั้งเป็นรัฐมนตรีซึ่งรับผิดชอบดูแลเรื่องสําคัญของญี่ปุ่น พร้อมกล่าวว่าได้มีโอกาสพบกับนายกรัฐมนตรีญี่ปุ่นที่การประชุมผู้นํา G20 ที่นครหางโจว และ ASEAN Summit ที่กรุงเวียงจันทน์ จึงนับได้ว่าขณะนี้ไทยและญี่ปุ่นมีความสัมพันธ์ที่แนบแน่นและใกล้ชิด ทางด้านรัฐมนตรีว่าการกระทรวงเศรษฐกิจ ฯกล่าวแสดงความยินดีที่พบหารือกับนายกรัฐมนตรีในวันนี้ และแสดงความเสียใจต่อเหตุระเบิดหลายจุดทางภาคใต้เมื่อเดือนที่ผ่านมา
นายกรัฐมนตรีและรัฐมนตรีว่าการกระทรวงเศรษฐกิจ ฯ หารือถึงการค้าและการลงทุนไทย-ญี่ปุ่น โดยนายกรัฐมนตรีขอให้รัฐมนตรีว่าการกระทรวงเศรษฐกิจ ฯพิจารณาเรื่องเพิ่มโควตานําเข้าเนื้อหมูของไทย รวมถึงกล่าวถึงนโยบายส่งเสริมการลงทุนตาม Clusters ของไทย และระเบียงเศรษฐกิจตะวันออก (Eastern Economic Corridor: EEC) ของรัฐบาลไทย ซึ่งจะเป็นประโยชน์และโอกาสสําหรับญี่ปุ่น ในการเข้ามาร่วมลงทุนในเรื่องการสร้างระบบโครงสร้างพื้นฐานในพื้นที่เพื่อรองรับ อาทิ รถไฟความเร็วสูงกรุงเทพฯ – เชียงใหม่ และเส้นทางรถไฟสายตะวันออก-ตะวันตก
นายกรัฐมนตรีกล่าวขอบคุณที่ญี่ปุ่นยังคงให้ความเชื่อมั่นต่อไทยในการเป็นฐานการผลิตยานยนต์ที่สําคัญของญี่ปุ่น โดยขณะนี้ไทยกําลังพัฒนาศูนย์ทดสอบยางล้อ เพื่อสร้างความมั่นใจให้อุตสาหกรรมยานยนต์ของญี่ปุ่นว่าไทยจะเป็นศูนย์กลางที่ทดสอบคุณภาพล้อรถและยานยนต์ในภูมิภาค
นอกจากนี้ ทั้งสองฝ่ายยังหารือในประเด็นต่างๆ อาทิ ความสนใจในการเข้าร่วมประมูล โครงการดาวเทียมTHEOS - 2 โดยรัฐมนตรีว่าการกระทรวงเศรษฐกิจ ฯกล่าวว่า ญี่ปุ่นมีเทคโนโลยีในการผลิตดาวเทียมที่มีน้ําหนักเบาและจับภาพความละเอียดสูง รวมถึงพร้อมพัฒนาบุคลากรของไทยเพื่อยกระดับอุตสาหกรรมอากาศยานของไทยด้วย ในโอกาสนี้ รัฐมนตรีว่าการกระทรวงเศรษฐกิจ ฯยังหารือเพิ่มเติมกับนายกรัฐมนตรีในเรื่องการเร่งสรุปการเจรจา RCEP และการเข้าร่วม ในข้อตกลง TPP ซึ่งนายกรัฐมนตรีย้ําว่ารัฐบาลไทยมีความสนใจในเรื่องนี้ และอยู่ระหว่างพิจารณาข้อดีข้อเสียของข้อตกลงดังกล่าว
ท้ายที่สุดนี้ นายกรัฐมนตรีได้กล่าวถวายพระพรสมเด็จพระจักรพรรดิและสมเด็จพระจักรพรรดินีแห่งญี่ปุ่นให้มีพลานามัยสมบูรณ์แข็งแรงและฝากความระลึกถึงนายชินโซ อาเบะ นายกรัฐมนตรีญี่ปุ่นด้วย
รัฐบาลไทย-ข่าวทำเนียบรัฐบาล-‘ก.แรงงาน ร่วมกับ HERO’ มอบถุงซิป 102,000 ชิ้น ให้ ‘สภากาชาดไทย ส่งต่อประชาชนป้องกันโควิด - 19’ [กระทรวงเเรงงาน]
วันพฤหัสบดีที่ 16 เมษายน 2563
‘ก.แรงงาน ร่วมกับ HERO’ มอบถุงซิป 102,000 ชิ้น ให้ ‘สภากาชาดไทย ส่งต่อประชาชนป้องกันโควิด - 19’ [กระทรวงเเรงงาน]
กระทรวงแรงงาน ร่วมกับ แบรนด์ HERO มอบผลิตภัณฑ์ถุงซิปพลาสติก จํานวน 102,000 ชิ้น ให้กับสภากาชาดไทย นําไปมอบให้ประชาชนใช้บรรจุหน้ากากผ้าเพื่อป้องกันการแพร่ระบาดของไวรัส COVID -19
วันนี้ (16 เม.ย. 63) เวลา 10.00 น.ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานพร้อมด้วยนายสุทธิ สุโกศล ปลัดกระทรวงแรงงานและนางเธียรรัตน์ นะวะมะวัฒน์ รองปลัดกระทรวงแรงงานร่วมกับนายทวี จุลศักดิ์ศรีสกุล กรรมการบริษัท คิงส์แพ็ค อินดัสเตรียล จํากัดผู้จัดจําหน่ายผลิตภัณฑ์พลาสติก ภายใต้แบรนด์ “HERO” มอบผลิตภัณฑ์ถุงซิปพลาสติก จํานวน 102,000 ชิ้น ให้กับนางสุนันทา ศรอนุสิน ผู้อํานวยการสํานักงานยุวกาชาดและนายแพทย์พิชิต ศิริวรรณ รองผู้อํานวยการสํานักงานบรรเทาทุกข์และประชานามัยพิทักษ์ สภากาชาดไทยณ ห้องประชุมประสงค์ รณะนันทน์ ชั้น 5 อาคารกระทรวงแรงงาน เพื่อนําไปมอบต่อให้กับประชาชนใช้บรรจุหน้ากากผ้ารวมทั้งสิ่งของเอนกประสงค์ได้ทั้งเงิน เจลแอลกอฮอล์ขนาดพกพา เพื่อป้องกันการแพร่ระบาดของไวรัส COVID -19 ได้
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
16 เมษายน 2563
รัฐบาลไทย-ข่าวทำเนียบรัฐบาล-พล.ท.ภพอนันฒ์ เหลืองภานุวัฒน์ ประธานคณะทำงานประสานงานส่วนราชการ ภาคเอกชนและชุมชนรอบศาลาว่าการกลาโหมและคณะ ลงพื้นที่สำรวจหลอดวัดราชนัดดาและหลอดวัดราชบพิธ
วันพฤหัสบดีที่ 8 สิงหาคม 2562
พล.ท.ภพอนันฒ์ เหลืองภานุวัฒน์ ประธานคณะทํางานประสานงานส่วนราชการ ภาคเอกชนและชุมชนรอบศาลาว่าการกลาโหมและคณะ ลงพื้นที่สํารวจหลอดวัดราชนัดดาและหลอดวัดราชบพิธ
เมื่อ 8 ส.ค.62 พล.ท.ภพอนันฒ์ เหลืองภานุวัฒน์ /ประธานคณะทํางานประสานงานส่วนราชการ ภาคเอกชนและชุมชนรอบศาลาว่าการกลาโหมและคณะ
เมื่อ 8 ส.ค.62 พล.ท.ภพอนันฒ์ เหลืองภานุวัฒน์ /ประธานคณะทํางานประสานงานส่วนราชการ ภาคเอกชนและชุมชนรอบศาลาว่าการกลาโหมและคณะ ร่วมคณะนายศักดิ์ชัย บุญมา รองผู้ว่าราชการกรุงเทพมหานคร นายไทวุฒิ ขันแก้ว รอง ผอ.สํานักการโยธากทม. สํานักการวางผังและพัฒนาเมืองกทม. ผศ.พงศ์พร สุดบรรทัด และทีมงานสถาปนิกอาสา พร้อมด้วยสื่อมวลชนลงพื้นที่สํารวจหลอดวัดราชนัดดาและหลอดวัดราชบพิธเพื่อนําข้อมูลทางกายภาพของพื้นที่นําไปออกแบบแผนงานพัฒนาปรับปรุง หลอดทั้ง 2 หลอดให้สอดรับกับการพัฒนาคลองคูเมืองเดิมตามโครงการรักษ์คลองคูเมืองเดิมเฉลิมพระเกียรติ ที่ กห. และ กทม. ดําเนินการอยู่ โดยขณะนี้การออกแบบแผนการดําเนินงานหลักในการพัฒนาคลองคูเมืองเดิมมีความคืบหน้า ซึ่งทาง กทม. จะได้หารือกับ กรมศิลปากรและ คณะกรรมการเกาะรัตนโกสินทร์ และจะส่งให้ กห.โดยเร็วต่อไป
#กระทรวงกลาโหม#สํานักงานปลัดกระทรวงกลาโหม#โครงการรักษ์คลองคูเมืองเดิมเฉลิมพระเกียรติ#คลองคูเมืองเดิม
รัฐบาลไทย-ข่าวทำเนียบรัฐบาล-​พชอ. อำเภอเกษตรวิสัย ต้นแบบบูรณาการขับเคลื่อน รพ.สต.ติดดาวและคลินิกหมอครอบครัว
วันเสาร์ที่ 27 มกราคม 2561
​พชอ. อําเภอเกษตรวิสัย ต้นแบบบูรณาการขับเคลื่อน รพ.สต.ติดดาวและคลินิกหมอครอบครัว
กระทรวงสาธารณสุข ชื่นชมคณะกรรมการพัฒนาคุณภาพชีวิตระดับอําเภอ อําเภอเกษตรวิสัย จังหวัดร้อยเอ็ด
กระทรวงสาธารณสุข ชื่นชมคณะกรรมการพัฒนาคุณภาพชีวิตระดับอําเภอ อําเภอเกษตรวิสัย จังหวัดร้อยเอ็ด เป็นต้นแบบบูรณาการ ขับเคลื่อนงาน รพ.สต.ติดดาว และคลินิกหมอครอบครัวรวมไปถึงนวัตกรรมในชุมชนด้วย “เครือข่ายบุญรักษา” ดูแลแก้ปัญหาสุขภาพผู้สูงอายุและผู้ป่วยติดเตียง
ศาสตราจารย์คลินิก พิเศษ นายแพทย์เสรี ตู้จินดา ประธานคณะที่ปรึกษารัฐมนตรีว่าการกระทรวงสาธารณสุข พร้อมด้วย นายแพทย์ณรงค์ สายวงศ์ ผู้ตรวจราชการกระทรวงฯ เขตสุขภาพที่ 7 และแพทย์หญิงอัจฉรา นิธิอภิญญาสกุล สาธารณสุขนิเทศก์ เขตสุขภาพที่ 7 ลงพื้นที่ตรวจเยี่ยมความคืบหน้าการดําเนินงานดูแลสุขภาพประชาชนในพื้นที่เขตสุขภาพที่ 7 ตามนโยบายของ ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ที่โรงพยาบาลส่งเสริมสุขภาพตําบลอุ่มเม่า (รพ.สต.อุ่มเม่า) อําเภอเกษตรวิสัย จังหวัดร้อยเอ็ด
ผลการดําเนินงานที่น่าสนใจของอําเภอเกษตรวิสัย จังหวัดร้อยเอ็ด มีคณะกรรมการพัฒนาคุณภาพชีวิตระดับอําเภอ (พชอ.)บูรณาการขับเคลื่อนการดําเนินงานคลินิกหมอครอบครัว ร่วมกับ 15 รพ.สต. ในอําเภอเกษตรวิสัย จังหวัดร้อยเอ็ด เป็นพื้นที่ต้นแบบการดําเนินงาน ทําให้ปี 2560 มี รพ.สต. 2 แห่ง ที่ได้รับการประเมิน 5 ดาว คือ รพ.สต.อุ่มเม่า และ รพ.สต.กู่กาสิงห์ เน้นการทํางานร่วมกับทุกภาคส่วน โดยใช้บุคลากรในพื้นที่ช่วยเหลือซึ่งกันและกัน มีระบบเครือข่ายที่เข้มแข็ง มีทีมอําเภอและทีมสุขภาพ ซึ่งประกอบด้วย ทีมชุมชนจิตอาสา ทีมผู้นําชุมชน ทํางานร่วมกันเป็น “เครือข่ายบุญรักษา” เชื่อมโรงพยาบาลสู่บ้านและชุมชนโดยมีคลินิกหมอครอบครัว (Primary Care Cluster : PCC) ช่วยแก้ปัญหาสุขภาพของพื้นที่ ในเรื่องผู้สูงอายุและผู้ป่วยติดเตียง เกิดการเรียนรู้และพัฒนาศักยภาพทักษะภายในทีมอย่างต่อเนื่อง เช่น การสร้างสัมพันธภาพระหว่างทีมเยี่ยมบ้านกับผู้ป่วย
นอกจากนั้นเครือข่ายบุญรักษายังร่วมกับประชาชนในพื้นที่คิดค้นนวัตกรรมสร้างสรรค์และกิจกรรมสําหรับผู้สูงอายุและผู้ป่วยติดเตียง เช่น ที่นอนน้ําป้องกันรักษาแผลกดทับ บ้านต้นแบบดูแลผู้สูงอายุติดเตียงสําหรับเรียนรู้ในชุมชน กิจกรรมปั่นเยี่ยมบ้าน กิจกรรมดูแลกันยามป่วยช่วยกันยามตายของโรงเรียนผู้สูงอายุตําบลเหล่าหลวง และสนับสนุนชาวบ้านในพื้นที่สร้างอาชีพและรายได้ให้ตนเอง โดยใช้ภูมิปัญญาชาวบ้านคิดค้นและแปรรูปผลิตภัณฑ์การเกษตร เข่น แปรรูปผลิตภัณฑ์ข้าวเม่าเป็นสินค้าโอท็อป รวมไปถึงการจัดตั้งตลาดประชารัฐให้เกษตรกรปลูกผักปลอดสารพิษให้มีอาหารปลอดภัยไว้ขายเพื่อสร้างรายได้ให้กับคนในชุมชน
สําหรับในปี 2561 เขตสุขภาพที่ 7 จะขับเคลื่อนงานร่วมกับ พชอ. ตั้งเป้าให้มี รพ.สต.ติดดาวเพิ่มขึ้นในจังหวัด ขับเคลื่อนงานคลินิกหมอครอบครัวอย่างต่อเนื่อง เพื่อให้ประชาชนเข้าถึงการบริการ ลดความแออัดเพิ่มคุณภาพชีวิต และลดความเหลื่อมล้ํา เน้นหนักในผู้สูงอายุ ผู้พิการ ผู้ยากไร้ เด็กปฐมวัย อุบัติเหตุ โรคไม่ติดต่อเรื้อรัง ขยะและสิ่งแวดล้อม เพื่อรองรับการเปลี่ยนแปลงของสังคมไทยโดยร่วมมือกับทุกภาคส่วนคิดค้นความรู้ใหม่ และเผยแพร่ผลงานที่ประสบผลสําเร็จเป็นพื้นที่ต้นแบบแก่พื้นที่อื่นต่อไป
รัฐบาลไทย-ข่าวทำเนียบรัฐบาล-กสร. ผลิต “นักบริหารงานบุคคลขั้นสูง” สร้างสันติสุขวงการแรงงาน
วันจันทร์ที่ 12 มีนาคม 2561
กสร. ผลิต “นักบริหารงานบุคคลขั้นสูง” สร้างสันติสุขวงการแรงงาน
กรมสวัสดิการและคุ้มครองแรงงาน ผลิตนักบริหารงานบุคคลขั้นสูงป้อนสถานประกอบกิจการ ต่อยอดระบบแรงงานสัมพันธ์ที่ดีระหว่างนายจ้างลูกจ้าง พร้อมสร้างบุคลากรมืออาชีพด้านแรงงาน มุ่งสร้างสันติสุขวงการแรงงาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า กสร. มุ่งพัฒนาทรัพยากรแรงงานเพื่อวางรากฐานที่มั่นคงให้เป็นกลไกสําคัญในการพัฒนาประเทศ ดูแลแรงงานให้ได้รับสิทธิ หรือผลตอบแทนที่เป็นธรรมจากการจ้างงาน มีความปลอดภัยในการทํางาน ตลอดจนสร้างสันติสุขในวงการแรงงานให้เกิดขึ้น จึงได้ริเริ่มโครงการพัฒนาทรัพยากรแรงงาน หลักสูตรนักบริหารงานบุคคลขั้นสูงขึ้น โดยเปิดโอกาสให้เจ้าของสถานประกอบกิจการ กรรมการผู้จัดการ และผู้จัดการบริหารงานบุคคลจากภาคเอกชนเข้าร่วมฝึกอบรมหลักสูตรดังกล่าวเป็นรุ่นที่ 1 โดยมีเป้าหมายสําคัญ คือ บ่มเพาะให้เป็นนักบริหารงานบุคคลมืออาชีพ สามารถบริหารงานที่เกี่ยวข้องกับกฎหมายแรงงานได้อย่างมีประสิทธิภาพ สร้างระบบแรงงานสัมพันธ์ที่ดีระหว่างนายจ้างลูกจ้าง และเป็นผู้นําที่จะนําพาองค์กรไปสู่ยุค Thailand 4.0 ได้อย่างมั่นคง และยั่งยืน
อธิบดี กสร. กล่าวต่อไปว่า ผู้ที่ผ่านการฝึกอบรมหลักสูตรนักบริหารงานบุคคลขั้นสูงเหล่านี้จะเป็นกลไก ที่สําคัญในการสร้างความร่วมมือ เชื่อมต่อทัศนคติและความสัมพันธ์อันดีระหว่างนายจ้างลูกจ้างในสถานประกอบกิจการ บริหารจัดการด้านแรงงานได้อย่างถูกต้อง เป็นธรรม สอดคล้องกับกฎหมายแรงงาน ควบคู่ไปกับการพัฒนาคุณภาพชีวิตของลูกจ้าง และจะเป็นเครือข่ายด้านการบริหารงานบุคคลร่วมกับกรมสวัสดิการและคุ้มครองแรงงานต่อไป